|  |  |  |
| --- | --- | --- |
|  |  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΒΕΡΟΙΑ 25-2-2025** |
| **ΥΠΟΥΡΓΕΙΟ ΠΑΙΔΕΙΑΣ** |  |  |
| **ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ** |  | **ΑΡ. ΠΡΩΤ. 1201** |
| **ΠΕΡ/ΚΗ Δ/ΝΣΗ Π. & Δ. Ε. ΚΕΝΤΡ. ΜΑΚΕΔΟΝΙΑΣ** |  |  |
| **ΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ ΠΕΡ.ΕΝ. ΗΜΑΘΙΑΣ** |  |  |
| **2Ο ΓΕΝΙΚΟ ΛΥΚΕΙΟ ΒΕΡΟΙΑΣ** |  | **ΠΡΟΣ : Δ/ΝΣΗ Β/ΘΜΙΑΣ ΕΚΠ/ΣΗΣ Ν.ΗΜΑΘΙΑΣ** |
|  |  |  |
| **ΤΑΧ.ΔΝΣΗ : Γιάννη Ρίτσου και Ρωμανίας 1**  **ΒΕΡΟΙΑ Τ.Κ.: 59100** |  |  |
| **ΤΗΛ.: 23310-29001**  **FAX: 23310-21901** |  |  |
| **e-mail: mail@2lyk-veroias.ima.sch.gr** |  |  |
| **ΠΛΗΡΟΦΟΡΙΕΣ: ΒΑΧΛΑ ΑΙΚΑΤΕΡΙΝΗ** |  |  |

# 

**Θέμα: Πρόσκληση κατάθεσης προσφοράς 4ήμερης εκδρομής της Β΄ Λυκείου στην Αθήνα**

Το 2ο ΓΕ.Λ. ΒΕΡΟΙΑΣ ζητά κατάθεση προσφορών για πραγματοποίηση 4ήμερης εκδρομής στην Αθήνα, σύμφωνα με τα άρθρα 2, 14 και 15 της Υ.Α. 20883/ΓΔ4/12-02-2020, ΦΕΚ 456/τ. Β/ 13-2-2020, με αντικείμενο την ανάδειξη της πιο αξιόλογης -οικονομικά και ποιοτικά- προσφοράς ταξιδιωτικού γραφείου. Η πολυήμερη εκδρομή συνολικής διάρκειας τεσσάρων ημερών (τρεις διανυκτερεύσεις) θα πραγματοποιηθεί το χρονικό διάστημα από την **Τετάρτη 9-4-2025 έως το Σάββατο 12-4-2025**

**Αριθμός μαθητών: 69 μαθητές**

**Αριθμός Συνοδών Καθηγητών: 4**

**Πρόγραμμα εκδρομής:**

**Τετάρτη 9-4-2025**

**Αναχώρηση στις 8:00 από το 2ο ΓΕ.Λ.**

**Άφιξη στην Αθήνα με ενδιάμεση στάση στο Αττικό Ζωολογικό Πάρκο.**

**Τακτοποίηση στο ξενοδοχείο.**

**Παρακολούθηση θεατρικής παράστασης ή έξοδος στη συνοικία Ψυρρή, στο ιστορικό κέντρο της Αθήνας**

**Πέμπτη 10-4-202**

**Αναχώρηση στις 9:00 από Αθήνα.**

**Άφιξη σε: Επίδαυρο και Ναύπλιο. Ελεύθερος χρόνος για φαγητό.**

**Επιστροφή στο ξενοδοχείο.**

**Έξοδος για φαγητό σε ταβέρνα με μουσική.**

**Παρασκευή 11-4-2025**

**Αναχώρηση στις 9:00.**

**Επίσκεψη και ξενάγηση στο Αρχαιολογικό Μουσείο ή στο Μουσείο της Ακρόπολης και στον ιερό βράχο της Ακρόπολης, στην Πλάκα, Μοναστηράκι, Θησείο, εμπορικό κέντρο μέχρι τις 17:00, που θα περιλαμβάνει και ελεύθερο χρόνο για γεύμα**.

**Επίσκεψη στο Πλανητάριο**

**Σάββατο 12-4-2025**

**Αναχώρηση από την Αθήνα στις 9:00 για Βέροια με ενδιάμεση στάση, χρόνο για φαγητό και περιήγηση στην πόλη της Χαλκίδας.**

**Επιστροφή στη Βέροια.**

**Το παραπάνω πρόγραμμα είναι ενδεικτικό**. Το οριστικό θα γίνει με βάση το τελικό πρακτικό του Συλλόγου Διδασκόντων Καθηγητών.

Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

* **Προορισμός εκδρομής:** **Αθήνα (3 Διανυκτερεύσεις στην Αθήνα**). **Αιτούνται** **τρία εισιτήρια free**.
* **Αριθμός συμμετεχόντων μαθητών:** **69**
* **Αριθμός συνοδών εκπαιδευτικών:** **Τέσσερις (4)**
* **Μεταφορικό μέσο:** **2** **Λεωφορεία μεγάλα (όχι Διώροφο**), **τα οποία θα είναι στη διάθεσή μας σε όλη τη διάρκεια της εκδρομής**
* **Οδηγοί τόσοι, ώστε να καλύπτονται οι ημερήσιες και βραδινές ανάγκες της εκδρομής.**
* **Κατηγορία καταλύματος:** **Ξενοδοχεία 4 αστέρων τουλάχιστον, εγγεγραμμένα στο Ξενοδοχειακό Επιμελητήριο Ελλάδας που να πιστοποιούν εγγράφως τη διαθεσιμότητά τους για τις προαναφερθείσες ημερομηνίες της διεξαγωγής της εκδρομής.** **Τα δωμάτια να είναι τρίκλινα (3/κλινα) ή τετράκλινα (4/κλινα) για τους μαθητές** **και μονόκλινα για τους συνοδούς καθηγητές. Στις προσφορές να υπάρχει τιμή μόνο με ημιδιατροφή, προσαρμοσμένη στις ανάγκες του προγράμματος, για όλες τις ημέρες.**
* **Ασφάλιση μαθητών: Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία.**

1. **ΔΙΚΑΙΩΜΑ ΣΥΜΜΕΤΟΧΗΣ:** Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.

**ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ:** Οι προσφορές υποβάλλονται στο 2Ο ΓΕ.Λ. ΒΕΡΟΙΑΣ (Γιάννη Ρίτσου και Ρωμανίας 1 Τ.Κ.: 59100) σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ. Επίσης στην προσφορά θα πρέπει υποχρεωτικά να καταγράφονται:

α. η τελική συνολική τιμή της προσφοράς, η οποία θα συμπεριλαμβάνει τον φόρο διαμονής τόσο για τους μαθητές όσο και για τους συνοδούς καθηγητές

β. η επιβάρυνση για κάθε μαθητή και

γ. η υποχρεωτική ασφάλιση ευθύνης του διοργανωτή σύμφωνα με την κείμενη νομοθεσία.

δ. στην προσφορά να αναγράφεται το όνομα και η διεύθυνση του ξενοδοχείου και η επιβεβαίωση της λειτουργίας του για όλο το διάστημα της εκδρομής

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

**Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι τις 12.00 το πρωί της Τρίτης 4-3-2025** με έναν από τους παρακάτω τρόπους:

α. Προσωπικά ή με εκπρόσωπο του πρακτορείου στο σχολείο.

β. Με συστημένη ταχυδρομική επιστολή που θα απευθύνεται στο σχολείο.

Γ. Μέσω ηλεκτρονικού ταχυδρομείου με κωδικό ανοίγματος.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

1. **ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ:** Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

Α. Παραλαβή φακέλων με τις προσφορές

Β. Αποσφράγιση των φακέλων το μεσημέρι της **Τρίτης 4-3-2025**

Γ. Έλεγχος πληρότητας των στοιχείων μέχρι το μεσημέρι της **Τρίτης 4-3-2025**

Δ. Αξιολόγηση οικονομικών και ποιοτικών στοιχείων των προσφορών.

Ε. Επιλογή του αναδόχου ταξιδιωτικού γραφείου.

1. **ΕΠΙΛΟΓΗ ΑΝΑΔΟΧΟΥ:** Για την αξιολόγηση των προσφορών, την επιλογή της πλέον συμφέρουσας- οικονομικής και ποιοτικής- προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη του Δ/ντή, Επιτροπή, η οποία αποτελείται από τον ίδιο ως Πρόεδρο, δύο (2) από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν (1) εκπρόσωπο του Συλλόγου Γονέων και Κηδεμόνων και τους εκπροσώπους των μαθητικών συμβουλίων της Β΄ τάξης του σχολείου, οι οποίοι στην επιτροπή εκπροσωπούνται με μία (1) ψήφο. Σύμφωνα με τα ως άνω οριζόμενα η επιτροπή αξιολόγησης είναι πενταμελής (5 μέλη).

Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την πολυήμερη εκδρομή.

Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός δύο ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη. Στη σύμβαση θα περιλαμβάνονται απαραίτητα τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

Το **2Ο ΓΕΝΙΚΟ ΛΥΚΕΙΟ ΒΕΡΟΙΑΣ** είναι υποχρεωμένο να αναρτήσει στον πίνακα των ανακοινώσεων του σχολείου, όπως και στην ιστοσελίδα του τις προσφορές των τουριστικών γραφείων και το πρακτικό κατακύρωσης της εκδρομής.

**Η ΔΙΕΥΘΥΝΤΡΙΑ**

**ΒΑΧΛΑ ΑΙΚΑΤΕΡΙΝΗ**